Id-Direttiva tal-Kummissjoni 1999/16/KE
tas-16 ta' Marzu 1999
li tadatta għall-progress tekniku d-Direttiva tal-Kunsill 77/540/KEE dwar il-fanali ta' l-ipparkjar għal vetturi bil-mutur ta' l-ipparkjar
(Test b'relevanza għaż-ŻEE)
IL-KUMMISSJONI TAL-KOMMUNITAJIET EWROPEJ.
Wara li kkunsidrat it-Trattat li jistabbilixxi il-Kommunita’ Ewropea,
Wara li kkunsidrat id-Direttiva tal-Kunsill 70/156/KEE tas-6 ta' Frar 1970 dwar l-approssimazzjoni tal-liġijiet ta' l-Istati Membri li għandhom x'jaqsmu ma’ l-approvazzjoni tat-tip ta' vetturi bil-mutur u l-karrijiet tagħhom [1], kif emendata l-aħħar bid-Direttiva 98/91/KE tal-Parlament Ewropew u tal-Kunsill [2], u partikolarment l-Artikolu 13(2) tagħha,
Wara li kkunsidrat id-Direttiva tal-Kunsill 77/540/KEE tat-28 ta' Gunju 1977 dwar l-approssimazzjoni tal-liġijiet ta' l-Istati Membri li jirrigwardjaw il-fanali ta' l-ipparkjar għal vetturi bil-muturta' l-ipparkjar [3], kif emendata l-aħħar bl-Att ta' l-Adeżjoni ta' l-Awstrija, Finlandja u Sveżja, u partikolarment l-Artikolu 10 tagħhu,
(1) Billi d-Direttiva 77/540/KEE hija waħda mid-Direttivi separati tal-proċedura ta' approvazzjoni tat-tip tal-KE li kienet stabbilita bid-Direttiva 70/156/KEE; billi, konsegwentement, id-dispożizzjonijiet stabbiliti fid-Direttiva 70/156/KEE rigward sistemi, komponenti u unitajiet tekniċi separati ta' vetturi japplikaw għad-Direttiva 77/540/KEE;
(2) Billi, partikolarment, l-Artikolu 3(4) u l-Artikolu 4(3) tad-Direttiva 70/156/KEE jeħtieġu li kull Direttiva separata kollha mehmuż magħha dokument ta' informazzjoni kif ukoll ċertifikat ta' approvazzjoni tat-tip bbażati fuq l-Anness VI mad-Direttiva 70/156/KEE sabiex l-approvazzjoni tat-tip tkun tista’ tiġi kompjuterizzata; billi ċ-ċertifikat ta' approvazzjoni tat-tip previst mid-Direttiva 77/540/KEE għandu jiġi emendat kif xieraq;
(3) Billi l-proċeduri għandhom jiġu simplifikati sabiex tinżamm l-ekwivalenza maħsuba mill-Artikolu 9(2) tad-Direttiva 70/156/KEE bejn ċerti Direttivi separati u r-regolamenti korrispondenti tal-Kummissjoni Ekonomika għall-Ewropa tan-Nazzjonijiet Uniti (UN-ECE), meta dawk ir-regolamenti jkunu emendati; billi, bħala l-ewwel pass, il-ħtiġiet tekniċi tad-Direttiva 77/540/KEE għandhom ikunu mibdula b'dawk tar-Regolament Nru 77 tal- UN-ECE billi ssir referenza għal xulxin;
(4) Billi huwa neċessarju li jiġi assigurat illi l-ħtiġiet fid-Direttiva tal-Kunsill 76/756/KEE [4], kif l-aħħar emendata mid-Direttiva tal-Kummissjoni 97/28/KE [5], u fid-Direttiva tal-Kunsill 76/61/KEE [6], ħkif l-aħħar emendata mid-Direttiva tal-Kummissjoni 1999/17/KE [7] jiġu mħarsa;
(5) Billi l-miżuri previsti f'din id-Direttiva huma skond l-opinjoni tal-Kumitat ta' Adattament għall-Progress Tekniku stabbilit bid-Direttiva 70/156/KEE.
ADOTTAT DIN ID-DIRETTIVA:
Artikolu 1
Direttiva 77/540/KEE hi emendata kif ġej:
1. Fl-Artikolu 1, paragrafu 1 hu mibdul b'li ġej:
"1. Kull Stat Membru għandu jagħti approvazzjoni tat-tip tal-KE ta' komponent għal kwalunkwe tip ta' fanal ta' l-ipparkjar li jissoddisfa l-ħtiġiet tal-kostruzzjoni u ta' l-ittestjar stabbiliti fl-Annessi relevanti."
2. Fl-Artikolu 2, l-ewwel paragrafu hu mibdul b'li ġej:
"L-Istati Membri għandhom, għal kull tip ta' fanal ta' l-ipparkjar li huma japprovaw skond l-Artikolu 1, joħorġu lill-manifattur marka ta' l-approvazzjoni tat-tip tal-KE ta' komponent konformi mal-mudell muri f'L-Anness 1, Appendiċi 3."
3. L-Artikolu 4 hu mibdul b'li ġej:
"L-Artikolu 4
L-awtoritajiet kompetenti ta' l-Istati Membri għandhom jinformaw lil xulxin, permezz tal-proċeduri speċifikati fl-Artikolu 4(6) tad-Direttiva 70/156/KEE, b’ kull approvazzjoni li huma taw, rrifjutaw jew irtiraw skond din id-Direttiva."
4. L-Artikolu 9 hu mibdul b'li ġej:
"L-Artikolu 9
Għall-iskopijiet ta' din id-Direttiva, "vettura" tfisser kull vettura bil-mutur maħsuba għall-użu fit-triq, bil-karozzerija jew mingħajrha, li għandha mill-inqas erba’ roti u veloċità massima ddisinjata li taqbeż il-25km fis-siegħa u l-karrijiet tagħha, bl-eċċezzjoni ta' vetturi li jimxu fuq il-linji u tratturi għall-agrikoltura u għall-forestrija u kull makkinarju mobbli."
5. L-Annessi huma mibdula bit-test ta' l-Anness ma’ din id-Direttiva.
Artikolu 2
1. Mill-1 ta' Ottubru 1999, jew, jekk il-publikazzjoni tat-testi msemmija fl-Artikolu 3 tittardja aktar mill-1 ta' April 1999, sitt xhur wara d-data attwali ta' pubblikazzjoni ta' dawn it-testi, l-Istati Membri ma jistgħux, għal raġunijiet relatati ma’ fanali ta' l-ipparkjar:
- jirrifjutaw, fir-rigward ta' tip ta' vettura jew tip ta' fanalta’ l-ipparkjar, li jagħtu approvazzjoni tat-tip tal-KE jew approvazzjoni tat-tip nazzjonali, jew
- jipprojbixxu r-reġistrazzjoni, l-bejgħ jew id-dħul fis-servizz ta' vetturi, jew il-bejgħ jew dħul fis-servizz ta' fanali ta' l-ipparkjar,
basta li l-fnali ta' l-ipparkjar jikkonformaw mal-ħtiġiet tad-Direttiva 77/540/KEE, kif emendata b'din id-Direttiva, u li, sa fejn huma konċernati vetturi, huma nstallati skond il-ħtiġiet stabbiliti fid-Direttiva 76/756/KEE.
2. Mill-1 ta' April 2000 Stati Membri:
- ma għandhomx iktar jagħtu approvazzjoni tat-tip tal-KE, u
- jistgħu jirrifjutaw illi jagħtu approvazzjoni tat-tip nazzjonali
għal kwalunkwe tip ta' vettura għal raġunijiet relatati ma’ fanali ta' l-ipparkjar, u għal kwalunkwe tip ta' fanalta’ l-ipparkjar, jekk il-ħtiġiet tad-Direttiva 77/540/KEE, kif emendata b'din id-Direttiva, m'humiex sodisfatti.
3. Mill-1 ta' April 2001, il-ħtiġiet tad-Direttiva 77/540/KEE rigward fanali ta' l-ipparkjar bħala komponenti, kif emendata b'din id-Direttiva, għandhom jiġu applikati għall-iskopijiet ta' l-Artikolu 7(2) tad-Direttiva 70/156/KEE.
4. Minkejja paragrafi 2 u 3, għall-iskopijiet ta' partijiet ta' tibdil l-Istati Membri għandhom jibqgħu jagħtu l-approvazzjoni tat-tip tal-KE ta' fanali ta' l-ipparkjar, u jippermettu l-bejgħ u d-dħul tagħhom fis-servizz, skond il-verżjonijiet ta' qabel tad-Direttiva 77/540/KEE basta li dawn il-fanali ta' l-ipparkjar
- huma ntenzjonati biex jiġu nstallati ma’ vetturi li diġa qed jintużaw, u
- li jikkonformaw mal-ħtiġiet ta' dik id-Direttiva li kienu japplikaw meta l-vetturi kienu l-ewwel darba reġistrati.
Artikolu 3
Il-paragrafi u annessi tar-Regolament UN-ECE Nru 77, msemmi f’punt 1 ta' l-Anness II, għandhom jiġu ppubblikati fil-Ġurnal Uffiċċjali tal-Komunitajiet Ewropei qabel l-1 ta’ April 1999.
Artikolu 4
1. Stati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma’ din id-Direttiva sa l-1 ta' Ottubru 1999; madankollu, jekk il-publikazzjoni tat-testi msemmija fl-Artikolu 3 tittardja aktar mill-1 ta' April 1999, l-Istati Membri għandhom jikkonformaw ma’ dan l-obbligu sitt xhur wara d-data attwali tal-pubblikazzjoni ta' dawn it-testi. Huma għandhom jinformaw lill-Kummissjoni b'dan minnufih.
Huma għandhom japplikaw dawk id-dispożizzjonijiet mill-1 ta' Ottubru 1999, jew, jekk il-publikazzjoni tat-testi msemmija fl-Artikolu 3 tittardja aktar mill-1 ta' April 1999, sitt xhur wara d-data attwali tal-pubblikazzjoni ta' dawn it-testi,
Meta Stati Membri jadottaw dawk id-dispożizzjonijiet, għandhom ikollhom referenza għal din id-Direttiva jew jigu akkumpanjati b'tali referenza fl-okkażjoni tal-pubblikazzjoni uffiċjali tagħhom. Stati Membri għandhom jiddeċiedu kif tali referenza tiġi adottata.
2. Stati Membri għandhom jikkomunikaw lill-Kummissjoni t-testi tad-dispożizzjonijiet ewlenin tal-liġi nazzjonali li jadottaw fil-qasam kopert minn din id-Direttiva.
Artikolu 5
Din id-Direttiva għandha tidħol fis-seħħ fl-20 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.
Artikolu 6
Din id-Direttiva hija ndirizzata lill-Istati Membri.
Magħmula fi Brussel, fis-16 ta' Marzu 1999.